Skerppuntklipmossel

Die skerppuntklipmossel (Scutellastra longicosta) is 'n klipmossel (Engels: limpet) wat aan die suid- en ooskus van Suid-Afrika voorkom. Die diertjie word tot 7 cm lank en is stervormig met 11 lang ribpunte wat oor die rand van die skulp uitsteek. Daar is 'n swart rand aan die binnekant van die skulp. Die diertjie kom voor in die tussengetysone maar aan die lae kant op rotsriwwe.

Bron 
 Gids tot die Kusgebiede van Suid-Afrika. Jacana Media. 2007. ISBN 978-1-77009-215-0

Klipmossels